
[bookmark: _Hlk219884512]ОТНОСНО: „Обследване на сграда - жилищен блок на адрес „Георги Бенковски“ №33, гр. Панагюрище с цел откриване на течове“


1. Съществуващо положение
Обектът „Жилищен блок с магазини, офиси, ателиета и подземни гаражи“ на ул. „Георги Бенковски“ № 33, кв. 205, гр. Панагюрище е въведен в експлоатация месец декември 2010година. Той е жилищна многофункционална сграда, която има 4 /четири/ самостоятелни главни входа.
 Състои се от 7 етажни нива: 
Ниво 1- кота -3,00 – Сутерен
Ниво 2-  кота ±0,00 - Партер
Нива 3, 4, 5 и 6- коти съответно: I +3,50 ; II +6,37; III +9,24; IV +12,11:  четири жилищни етажи с по 2 апартамента, с прилежащи апартаментни тераси, покрити и обшити с поликарбонатни плоскости.
Ниво 7- кота +14,98- Мансарден етаж с 1 жилищно ателие.   На това ниво е и покривната част над жилищата, разположени на IV-ти етаж. Покривът над мансардния етаж е на кота +18,03м до +18,83м.
Установени са  чрез огледи следните проблеми:
1. Ателие №2, вх. Б:
· Влага по стените в близост до прозорци.
2. Апартамент 3 ет., вх. Б:
· Теч по стена в кухня.
3. Апартамент №1 и 10, вх. А 
– Теч в кухнята;
4. Сутерен – коридор
· Теч от тавана
5. Мини – маркет -сутерен вх.Г:
· Течове от таваните.
6. Интернет-клуб – сутерен вх.В: 
· Течове от таваните.

2. Условия за същността/цел/, съдържанието/предмет/.
2.1. Същност /цел/ на услугата:
Целта на ТЗ е избор на изпълнител на задачата за обследване на водосточни и канализационни тръби, също така и обследване с термокамера за откриване причината за течове.
2.2. Съдържание /предмет/ на услугата:
Услугата е със следния предмет: „Обследване на сграда - жилищен блок на адрес „Георги Бенковски“ №33, гр. Панагюрище с цел откриване на течове“
Собственик на описаните апартаменти в жилищния блок и възложител на услугата е „Асарел Медет“ АД, гр. Панагюрище.
Предвидените ремонтни дейности са подробно описани в Приложение №1- „КСС №1 към  настоящето ТЗ.
Целта е да се открият причините за течовете, за да се обезпечи последващото им отстраняване в апартаментите и сутерена на многофункционалната жилищна сграда, които са подробно описани в т.1 „Съществуващо положение“ по-горе.

3. Обем на услугата. Основни технико-технологични параметри. Специфични изисквания към услугата.  
3.1. Обхват и обем на строително-ремонтните работи за обекта – реализиране на всички предвидени дейности, описани в Приложение №1 – Количествена сметка.
Обобщената количествена сметка, която следва да бъде попълнена и остойностена от кандидатите на база техния професионален фирмен опит и следвайки конюнктурата на пазара в момента. При това трябва да бъдат спазвани законовата нормативна уредба, технически изисквания и  нормативните изисквания за опазване на околната среда. В единичните цени да бъдат отчетени инфлационни и други процеси, влияещи пряко върху формирането им, да бъдат интегрирани всички операции, гарантиращи качество на изпълнение, като така оферираните цени ще остават твърди за целия период на изпълнение на задачата. Специфичните разходи и други видове работи (ако има такива), неотразени в Приложение №1, но необходими за качествено извършване на задачата, трябва да се предвидят от оферентите като интегрирани такива в отделните цени за видовете дейности.
4. Изисквания към оферентите за подготовка, изготвяне и комплектоване на Офертната документация:
4.1. Финансова част – към офертата трябва да се приложи:
1. Предложения за крайни единични „твърди” цени по видове дейности, като в единичните цени за даден вид дейност са включени всички съпътстващи дейности и операции. Посочените единични цени трябва да останат такива за целия период на задачата, отчитайки инфлационни и др. процеси, влияещи пряко върху формирането им, като например осигуряване на подходи, извършване на различни замервания, предвиждане на всички товаро–разтоварни и транспортни работи и др. ресурси – франко обекта, и др. подобни обезпечаващи извършването на дейностите по Приложение №1.
2. Обща рекапитулационна стойност за услугата, евро без ДДС. Условия за разплащане и начин на разплащане /аванс и др./. Начин за гарантиране на аванса. – Приложение №2
4.2 Техническа част – към офертата трябва да се приложи:
1. Приложение №3 – „Общ срок за изпълнение на услугата”.
ИЗПЪЛНИТЕЛЯТ да даде срок за изпълнение на задачата в календарни дни за пълния обем по КСС /Приложение №1/. 
Всички срокове да бъдат посочени в КАЛЕНДАРНИ ДНИ.
2. Проекто-договор /не се попълва, само се парафира и подпечатва всяка страница като  свидетелство, че оферентът е запознат с условията по него/. Бележки към проекто-договора НЯМА да се приемат в последващи етапи от проучването. – Приложение №4.
3. Декларация за срок на валидност – Приложение №5. Да се посочи срок на валидност на офертата не по-малък от 120 календарни дни.
4. Административни сведения, точен адрес, имената на лицата за контакти, телефон, факс и Е-mail – Приложение №6.
5. Фирмата оферент трябва задължително да направи оглед на обекта и добре да прецени обема на работата, след което се представя и подписва декларация за оглед – Приложение №7.
6. Декларация за конфиденциалност, която се подписва в два екземпляра. Единият екземпляр се подписва от представител на кандидат - ИЗПЪЛНИТЕЛЯ преди извършване огледа на обекта и остава при ВЪЗЛОЖИТЕЛЯ. Вторият екземпляр се подписва от Управителя/Изп.директор на кандидата и го прилага в офертата си – Приложение №8.
7. Автореференция с описание на дейностите, които фирмата изпълнява.
8. Доказателства за технически опит, квалификация и възможности на кандидата със следните документи:
· Справка за фирмата към момента на подаване на офертата за наличния средносписъчен брой на работещите във фирмата /в т.ч. брой квалифициран работнически и ИТР персонал/;
· Справка за изпълнени задачи от подобен характер през последните 3 /три/ години с пълно описание на предмета и посочване на цена, срок на изпълнение и данни за съответния възложител;
· Референции /минимум 3бр/ за задачи с подобен характер за последните три години и референтен лист с адреси, телефонни номера и лица за контакти от други възложители.
9. Удостоверение за актуалното състояние на фирмата. 
10.  Изисквания за съдействие от страна на Възложителя и условия за изпълнение на задачата. /ако няма се декларира/.
[bookmark: _Hlk163118163]18. Представяне на Декларация по образец съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията – Приложение №9.
4.3. Важни услови за участниците:
· При непредставяне на който и да е от указаните в т.4.1 и 4.2 документи или при непопълване на, което и да е от приложенията по образец с указания за попълване, съответният участник ще бъде декласиран от по-нататъшно участие в процедурата.
· Всички описани документи в т.4.1 и т.4.2 се поставят заедно в общ голям плик. Попълнените приложения №1 и №2 се представят, както на хартиен, така и на електронен носител CD /DVD/ диск в Excel формат по формулярите образец на Възложителя.
· Класирането на участниците в настоящата процедура и крайният избор на Главен изпълнител ще бъде извършено по комплексна методика за оценка на предложенията съобразно одобрени критерии.
5. Начин и критерии за приемане на извършената работа. Качествени изисквания към услугата:
1.1. Възложителя има право да посещава площадката обект на задачата по всяко едно време, с цел контрол върху спазване на техническото решение и качеството на изпълнение.
1.2. Разплащане на извършените работи ще се извършва на база двустранно съставен и подписан Приемо-предавателен протокол от Възложител и Изпълнител .
1.3. Снимков материал и Доклад с резултати от обследването с изводи и препоръки.
1.4. Изпълненият обем дейности, подлежащи на заплащане ще се отчита и заплаща въз основа на следните документи:
· Издадена данъчна фактура от Изпълнителя;
· При непредставяне на някой от изредените документи не следва да бъде извършено разплащане на актуваните дейности.
1.5. Изпълнителят е длъжен да актува само изцяло извършени дейности.
1.6. Количествата на изпълнените работи ще се доказват по време на тяхното изпълнение, двустранно  между Изпълнителя и Възложителя.
1.7. Остойностяването на изпълнените  видове работи, ще се извършва по приети твърди единични цени в Приложение №1 и доказани количества.
2. Други условия
2.1. Да се спазват Общите условия към договорите с изискванията за дейности, изпълнявани от външни партньори в контролираните от „Асарел Медет”АД територии, относно здраве и безопасност при работа, пожарна безопасност, опазване околната среда, пропускателен режим, сигурност и кадрово осигуряване.
2.2. Задължително е спазването на предписанията на отдели „БЗР”, „ВК”, „Екология” и „Фирмена сигурност” и от контролните органи.
2.3. При изпълнението дейностите на обекта да се извършва оценка на риска и периодични контролни измервания на параметрите на факторите на средата свързани с оценката на риска. Да се извършва периодична поддръжка на съоръженията, свързани с изискванията по ЗБР и ПАБ.
2.4. Стриктно да се спазват действуващи нормативни документи по осигуряване на здраве и безопасност при работа.
2.5. Задължително е изискването за наличие на постоянно техническо ръководство. 
2.6. На оферентите ще бъде осигурен достъп до обекта за периода, обявен за изготвяне на офертите. На избрания изпълнител ще се осигурят условия за работа в рамките на работното време на Дружеството.
2.7. Оферентите могат да извършат оглед на обекта след предварително съгласуване деня посещението, но не по-късно от 5 календарни дни преди определения краен срок за подаване на оферти.
2.8. Офертите да се представят до 15.30 часа на  ............... 20…… г. по един от следните начини:
· На ръка в Деловодството на “Асарел-Медет” АД, запечатани в плик, адресирани до Изпълнителния Директор на “Асарел – Медет” АД, 4 500 гр. Панагюрище с надпис:  “Оферта за „Обследване на сграда - жилищен блок на адрес „Георги Бенковски“ №33, гр. Панагюрище с цел откриване на течове“  и забележка: „Да се  отвори само в присъствието на определената за целта комисия !”.
· По обикновена или куриерска поща, запечатани в плик, адресирани до (както в предишната точка) /валидно е и пощенско клеймо/.
· На e-mail: pbox@asarel.com, лично на вниманието на Изпълнителния Директор.
	Офертите се  отварят и разглеждат от избраната за целта комисия .
2.9. Резултатите се оповестяват с приключване  на работата на комисията, като подбора на подадените оферти се извършва по утвърдена методика. 
Обръщаме внимание на участниците, че създадения ред в Дружеството  за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.
7. За контакти
Гергана Вагашева – тел. 0883 53 20 36, e-mail: gvagasheva@asarel.com
8. Приложения:
1. Приложение №1 –– Количествена сметкa.
2. Приложение №2 – Предлагана обща офертна цена и начин за разплащане.
3. Приложение № 3 – Общ срок за изпълнение.
4. Приложение №4 – Проекто-Договор за строителство.
5. Приложение №5 – Декларация за срок на валидност.
6. Приложения №6 – „Административни сведения”.
7. Приложение №7 – Декларация за оглед на площадката.
8. Приложение №8 – Образец на Декларация за конфиденциалност.
9. [bookmark: _GoBack]Приложение №9 – Декларация по образец съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията.

